pythainlp/thai-wiki-dataset-v4 huggingface dataset:
กีฬามหาวิทยาลัยแห่งประเทศไทย ครั้งที่ 21

กีฬามหาวิทยาลัยแห่งประเทศไทย ครั้งที่ 21 หรือ จามจุรีเกมส์ จัดการแข่งขันวันที่ 19 - 26 พฤศจิกายน พ.ศ. 2537 ณ จุฬาลงกรณ์มหาวิทยาลัย กรุงเทพมหานคร โดยมีจุฬาลงกรณ์มหาวิทยาลัยเป็นเจ้าภาพจัดการแข่งขัน จัดการแข่งขัน 23 ชนิดกีฬา มีมหาวิทยาลัยเข้าร่วมแข่งขัน 39 มหาวิทยาลัย
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
บอร์ไนต์

บอร์ไนต์  (Cu5FeS4) เป็นแร่ในกลุ่มซัลไฟด์ของทองแดงและเหล็ก
ชื่อแร่.
ได้จากชื่อนักวิชาแร่ชาวออสเตรียชื่อ Lgnatius Von Bon (ค.ศ. 1742-1791) โดยทั่วไปเรียก สินแร่สีนกยูง (peacock ore) 
แหล่งที่พบ.
ต่างประเทศ.
สามารถพบได้ในประเทศคาซักสถาน เม็กซิโก เยอรมนี สวีเดน สหรัฐอเมริกา สเปนและอังกฤษ 
ในประเทศ.
ไม่ค่อยพบมาก แต่สามารถพบได้ในแหล่งดีบุกแบบสัมผัสที่อำเภอบันนังสตาร์ จังหวัดยะลา ที่ จังหวัดเพชรบูรณ์ และจังหวัดเลยพบเกิดอยู่กับแร่ทองแดงชนิดอะซูไรต์
ประโยชน์.
เป็นสินแร่ทองแดง นำมาแยกและถลุงเอาโลหะทองแดงมาใช้ประโยชน์
Skindred

<ns>0</ns>
 <revision>
 <timestamp>2010-01-05T08:05:04Z</timestamp>
 <contributor>
 <username>Sard112</username>
 </contributor>
 <comment>Skindred ถูกเปลี่ยนชื่อเป็น สกินเดรด</comment>
 <origin>2262649</origin>
 <model>wikitext</model>
 <format>text/x-wiki</format>
ปานามา (วงดนตรี)

ปานามา คือชื่อกลุ่มนักร้องสัญชาติไทยที่มีสมาชิกเป็นชาย 2 คน หญิง 1 คน ประกอบด้วย แหม่ม ปาริฉัตร (จรินทร์ธร ชนะธีรโรจน์), ต๊อก นารา (ประพฤติ ปูรณันท์) และ จิ้งเหลน มาธุสร ภายใต้การสนับสนุนของ นิธิทัศน์ โปรโมชั่น โดยเริ่มปรากฏตัวบนเวทีทัวร์คอนเสิร์ตใจประสานใจ จึงมีผลงานอัลบั้มเพลงออกมา 2 ชุด ภายในปี พ.ศ. 2534-พ.ศ. 2535 มี ต๊ะ สมถะเป็นโปรดิวเซอร์ โดยสมาชิกบางส่วนจากวงกะท้อน และสมาชิกในวงเองยังได้ร่วมแต่งเพลงไว้หลายเพลงอีกด้วย
ประวัติ.
ปานามา มีเพลงที่สร้างชื่อเสียงโด่งดัง คือ "โธ่เอ๊ย" และ "ไม่อยากเป็นแปรงสีฟัน" ซึ่งติดใจคนฟังทุกยุคสมัย จนมีนักร้องคนอื่นนำไปแปลงเนื้อร้อง เช่น ปริศนา วงศ์ศิริ และ บุญโทน คนหนุ่ม นอกจากนี้ยังมีเพลง ความรัก, พูดผิดพูดใหม่, หัวใจย่ำต๊อก และ เชิญ เอ้า เชิญ ดนตรีของวงปานามาออกจังหวะสนุกสนานผสมผสานความเป็นไทยและสากล การแสดงบนเวทีของสมาชิกวงจะร้องเพลงและเต้นรำอย่างมีลีลา
ปัจจุบัน สมาชิกวงปานามาแยกย้ายกันไปโดยไม่ปรากฏตัวอีกเลย เหลือเพียง แหม่ม ที่ยังคงมีผลงานเพลงของตนเองอยู่ โดยต๊อก นารา ถึงแก่กรรมไปเมื่อวันที่ 27 มิถุนายน พ.ศ. 2559 ซึ่งถือว่าเป็นคนที่สองของวง หลังจากจิ้งเหลน มาธุสร ได้เสียชีวิตไปก่อนแล้ว ทำให้สมาชิกปานามาเหลือเพียงแหม่มเพียงคนเดียว
เชิงอรรถและอ้างอิง.
<templatestyles src="Reflist/styles.css" />
ภาษาซังกิซารี

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาซังกิซารี (Sangisari) หรือภาษาซังซารี (Sangsari) เป็นภาษากลุ่มอิหร่าน ที่ใช้พูดในจังหวัดเซมนอน ทางใต้ของอิหร่าน ภาษานี้ได้รวมอยู่ในภาษากลุ่มเซมมานี ในภาษากลุ่มอิหร่านตะวันตกเฉียงเหนือ มีผู้พูด 36,000 คน
เขตการค้าเสรีจีน-อาเซียน

เขตการค้าเสรีจีน-อาเซียน เป็นเขตการค้าเสรีที่มีจำนวนประชากรมากที่สุดในโลก ซึ่งเป็นการตกลงในลักษณะพหุพาคี ซึ่งแตกต่างจากเขตการค้าเสรีไทย-จีน ที่เป็นการตกลงแบบทวิภาคี โดยทั้งนี้เขตการค้าเสรีจีน-อาเซียน ได้มีข้อตกลงการขอยกเลิกภาษีนำเข้าและข้อจำกัดทางการค้าระหว่างสมาชิกในอาเชียนกับประเทศจีน
สินค้าที่กลุ่มประเทศสมาชิกอาเซียนเปิดเสรีให้ประเทศจีน.
สมาคมประชาชาติแห่งเอเชียตะวันออกเฉียงใต้ ได้แก่ คอมพิวเตอร์ และไอที
สินค้าที่ประเทศจีนเปิดเสรีให้กลุ่มประเทศสมาชิกอาเซียน.
พืชผัก-ผลไม้เมืองหนาว
ผลกระทบจากการเปิดเสรีทางการค้า.
ผักและผลไม้ เป็นสินค้าเกษตรที่ได้รับผลกระทบด้านบวกและลบจากเอฟทีเอค่อนข้างชัดเจนโดยเฉพาะไทย-จีน เพราะจีนมีความได้เปรียบในการผลิตผักผลไม้กว่าไทยมาก และยังเป็นผู้ส่งออกผักและผลไม้รายใหญ่ในอันดับต้นๆของโลก หลังจากไทยได้ตกลงลดภาษีในสินค้าผักและผลไม้กับจีนในปี 2546 พบว่าการส่งออกสินค้าเกษตรกระจุกตัวอยู่ในกลุ่มผักและผลไม้มากขึ้นกว่าในอดีต 
ในปี 2547 พบว่า ก่อนและหลังมีเอฟทีเอ การส่งออกผักขยายตัว 79% และผลไม้ 41% สาเหตุหลักเนื่องมาจากการขยายตัวอย่างมากของการส่งออกผักในกลุ่มมันสำปะหลัง และการส่งออกเพิ่มขึ้นในผลไม้เมืองร้อนจำพวก ลำไยสด ทุเรียนสด และมังคุด ขณะเดียวกัน การนำเข้าผักขยายตัวเพิ่มขึ้น 147% และการนำเข้าผลไม้ขยายตัว 142% โดยสินค้าที่มีสัดส่วนการนำเข้าสูง ได้แก่ กระเทียม เห็ดแห้ง แครอท และผลไม้เมืองหนาว เช่น แอปเปิ้ล ลูกแพร์ และควินซ์
ดูเพิ่ม.
เขตการค้าเสรีASEAN-จีน
นะโม ทองกำเหนิด

ทองเปาด์ ทองกำเหนิด (ชื่อเล่น นะโม) เป็นศิลปินและนักแสดงชาวไทย จากจังหวัดชุมพร เกิดและศึกษาที่กรุงเทพมหานคร เริ่มเข้าสู่วงการในปี พ.ศ. 2548 โดยเริ่มถ่ายแบบลงหนังสือ The Boy Models งานโฆษณา Tros และ Orange ก่อนเซ็นต์สัญญาเป็นนักแสดงในสังกัดไฟว์สตาร์โปรดักชั่น ได้นำชื่อเล่น นะโม ที่สะกดและออกเสียงภาษาอังกฤษง่าย มาใช้ในงานแสดงแทนชื่อจริง
แสดงภาพยนตร์อยู่ในสังกัดไฟว์สตาร์โปรดักชั่น (พ.ศ. 2548-2555) โดยนำแสดงภาพยนตร์เรื่อง ลองของ เป็นเรื่องแรก ในปีต่อ ๆ มาได้แสดงภาพยนตร์เรื่อง แฝด, ผีจ้างหนัง, ลองของ 2, อนึ่ง...คิดถึงเป็นอย่างยิ่ง, สวัสดีบางกอก, บุญชู ภาคสุดท้าย กำกับโดย เกียรติ กิจเจริญ เพื่อเป็นการรำลึกถึง บัณฑิต ฤทธิ์ถกล ในช่วงท้ายของภาพยนตร์ยุคที่ถ่ายทำด้วยฟิล์ม 35 มม. ก่อนเปลี่ยนมาเป็นยุคดิจิทัลและภาพยนตร์สามมิติเรื่อง เที่ยวบินผี407
มีความถนัดงานศิลปะหลายด้าน ชนะเลิศงานออกแบบสถาปัตยกรรมระดับเตรียมอุดมศึกษาในประเทศของมหาวิทยาลัยศิลปากร รวมถึงรางวัลด้านจิตรกรรมของหอศิลป์เจ้าฟ้า งานออกแบบและงานภาพยนตร์ ฝึกงานในบทผู้ช่วยผู้กำกับภาพยนตร์เรื่อง เฉือน ในเบื้องหลังงานภาพยนตร์ เช่น 4Kings เมื่อตัวละคร โจอินทร์ ไม่ได้ลิขสิทธิ์ นะโมจึงปฏิเสธรับบทอื่น ๆ ขุนพันธ์ ภาค1 ผู้ช่วยผู้กำกับ ก้องเกียรติ โขมศิริ ผู้กำกับคนแรกเมื่อร่วมงานใน ลองของ ทำหน้าที่คัดเลือกตัวละครและพัฒนาบท ต่อมาได้ร่วมงานผู้ช่วยผู้กำกับใน สารวัตรหมาบ้า ภาพยนตร์เรื่องแรกของ คุณชายอดัม แต่ไม่สำเร็จ ร่วมงานกับสื่อกีฬาที่ Main Stand เป็นผู้กำกับแอนิเมชั่น โปรดิวเซอร์รายการ ภาพยนตร์และซีรี่ส์ เป็นต้น
จตุรศิลปศาสตร์

จตุรศิลปศาสตร์  ประกอบด้วยวิชาสี่วิชาหรือศิลปะที่สอนกันมหาวิทยาลัยในยุคกลางหลังจากไตรศาสตร์ (trivium) “Quadrivium” มาจากภาษาลาตินที่แปลว่า “ทางสี่แพร่ง” ซึ่งเป็นการศึกษาในสาขาศิลปศาสตร์ จตุรศิลปศาสตร์ประกอบด้วยวิชาคณิตศาสตร์, เรขาคณิต, ดนตรี และ ดาราศาสตร์ การศึกษาจตุรศิลปศาสตร์ต่อเนื่องมาจากการศึกษาไตรศาสตร์ที่ประกอบด้วยไวยากรณ์, ตรรกศาสตร์ และ วาทศาสตร์ การจบการศึกษาจตุรศิลปศาสตร์ถือว่าเป็นการวางรากฐานในการศึกษาต่อในสาขาวิชาปรัชญา และ เทววิทยา
จักรพรรดิมิคาเอลที่ 3

จักรพรรดิมิคาเอลที่ 3  (19 มกราคม ค.ศ. 840 – 23 กันยายน/24 ค.ศ. 867) จักรพรรดิมิคาเอลที่ 3 ทรงเป็นจักรพรรดิแห่งจักรวรรดิไบแซนไทน์องค์สุดท้ายของราชวงศ์ฟริเจียน ผู้ทรงครองราชย์ระหว่าง ค.ศ. 842 จนเสด็จสวรรคตเมื่อวันที่ 23 กันยายน/24 ค.ศ. 867 มิคาเอลทรงได้รับฉายานามว่า “มิคาเอลขี้เมา” (the Drunkard) โดยนักประวัติศาสตร์ของราชวงศ์มาซิโดเนียผู้เป็นปฏิปักษ์ต่อพระองค์ แต่นักประวัติศาสตร์สมัยใหม่มีความเห็นใหม่ว่าทรงเป็นผู้มีบทบาทสำคัญในการดำรงอำนาจของจักรวรรดิไบแซนไทน์ในคริสต์ศตวรรษที่ 9
พฤกษา โฮลดิ้ง

บริษัท พฤกษา โฮลดิ้ง จำกัด (มหาชน)  เดิมคือ บริษัท พฤกษา เรียลเอสเตท จำกัด (มหาชน)  หรือเรียกง่าย ๆ ว่า พฤกษา เรียลเอสเตท เป็นหนึ่งในบริษัทพัฒนาอสังหาริมทรัพย์รายใหญ่ที่สุดในประเทศไทย ซึ่งได้รับการเข้าจดทะเบียนในตลาดหลักทรัพย์แห่งประเทศไทย บริษัทดังกล่าวก่อตั้งขึ้นเมื่อวันที่ 20 เมษายน พ.ศ. 2536 และมีสำนักงานใหญ่อยู่ที่กรุงเทพมหานคร ประเทศไทย
พฤกษา เรียลเอสเตท มุ่งเน้นไปที่บ้านพักอาศัย ทาวน์เฮาส์ คอนโดมิเนียมที่ตั้งอยู่ในประเทศไทย, มัลดีฟส์ และอินเดีย
ต่อมา บริษัท พฤกษา เรียลเอสเตท จำกัด (มหาชน) ได้มีมติให้ขอถอนหุ้นของบริษัทออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 18 กุมภาพันธ์ พ.ศ. 2559 และจัดตั้งบริษัทโฮลดิ้ง ภายใต้ชื่อ บริษัท พฤกษา โฮลดิ้ง จำกัด (มหาชน)
ซาซ่า

ซาซ่า  เป็นเกิร์ลกรุปสัญชาติไทยประกอบด้วยสมาชิกคือพิม พิมพ์มาดา บริรักษ์ศุภกร, น้ำหวาน พิมรา เจริญภักดี และแก้ว จรีนา สิริสิงห มีผลงานอัลบั้มเพลงหลายชุดกับสังกัดกรีนบีนส์ ในเครือจีเอ็มเอ็ม แกรมมี่
โดยซาซ่า มีผลงานอัลบั้มเต็มถึง 5 ชุด ในระยะเวลา 10 ปี นอกจากนี้ยังมีอัลบั้มที่ออกคู่กับศิลปินท่านอื่น และโปรเจกต์พิเศษอีกมากมาย โดยซาซ่ามีผลงานเพลงที่สร้างชื่อเสียงให้กับวงมากมาย ได้แก่เพลง รู้ตัวมั๊ย, นอนไม่หลับ, เธอคงไม่รู้, รัก ไม่รัก,โอ๊ย...เข้าทาง, เลือกได้ไหม, เข้าใจใช่ไหม, ข้อสอบ, อย่าวัดด้วยสายตา, ใจละลาย, น่าจะเข้าใจ, เคยไปทำเธอตอนไหน,เอะอะก็ไม่คิด, จบไปได้แล้ว, เหรอ, ความเดิมตอนที่แล้ว, ความผิดติดตัว, หวานใจ, คำขอครั้งสุดท้าย และเพลง เสียงจากคนใกล้ตัว เป็นต้น
ผลงาน.
ผลงานมิวสิกวิดีโอ.
พ.ศ. 2541
พ.ศ. 2542
พ.ศ. 2543
พ.ศ. 2544
พ.ศ. 2545
พ.ศ. 2546
พ.ศ. 2547
พ.ศ. 2548
พ.ศ. 2550
พ.ศ. 2553
ธนาคารดีบีเอสไทยทนุ

ธนาคารดีบีเอส ไทยทนุ จำกัด (มหาชน) เป็นธนาคารพาณิชย์ในประเทศไทย ก่อตั้งขึ้นเมื่อปี พ.ศ. 2492 ปัจจุบันควบรวมกิจการเข้ากับธนาคารทหารไทย (ปัจจุบันคือธนาคารทหารไทยธนชาต) ตั้งแต่ปี พ.ศ. 2547 เป็นต้นมา
ประวัติ.
ธนาคารดีบีเอส ไทยทนุ จำกัด (มหาชน) เดิมชื่อธนาคารไทยทนุ จำกัด (มหาชน) ได้จัดตั้งและจดทะเบียนเป็นบริษัทจำกัด เมื่อวันที่ 1 มีนาคม พ.ศ. 2492 ด้วยทุนจดทะเบียนเริ่มแรก 10 ล้านบาท แบ่งออกเป็น 100,000 หุ้น มูลค่าหุ้นละ 100 บาท โดยมีวัตถุประสงค์เพื่อสนับสนุนและส่งเสริมกิจการค้าทั้งภายในและภายนอกประเทศให้กว้างขวางยิ่งขึ้น
การดำเนินการ.
ต่อมา เมื่อวันที่ 3 มีนาคม พ.ศ. 2492 ธนาคาร ได้รับอนุญาตจากกระทรวงการคลังให้ประกอบกิจการธนาคาร และได้เปิดดำเนินการเมื่อวันที่ 8 เมษายน พ.ศ. 2492 ณ สำนักงานชั่วคราว ถนนพระพิทักษ์ สี่แยกบ้านหม้อ ต่อจากนั้น เมื่อวันที่ 28 ตุลาคม 2498 ธนาคารได้ย้ายที่ทำการมาอยู่ที่ทำการแห่งใหม่เลขที่ 943 มุมถนนมหาไชย-เยาวราช หน้าวังบูรพา แขวงวังบูรพาภิรมย์ เขตพระนคร กรุงเทพมหานคร และได้รับพระราชทานตราตั้งให้เป็นธนาคารในพระบาทสมเด็จพระเจ้าอยู่หัว เมื่อวันที่ 17 พฤศจิกายน พ.ศ. 2515 หลังจากนั้น ได้ย้ายสำนักงานอีกครั้ง มาอยู่ที่ 393 ถนนสีลม เขตบางรัก กรุงเทพมหานคร เมื่อวันที่ 20 สิงหาคม พ.ศ. 2516
ธนาคารได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อปี พ.ศ. 2519 จากนั้นในวันที่ 18 พฤษภาคม พ.ศ. 2536 ได้แปรสภาพเป็นบริษัทมหาชนและเปลี่ยนชื่อเป็น “ธนาคาร ไทยทนุ จำกัด (มหาชน)” โดยทุนจดทะเบียน เพิ่มจาก 10 ล้านบาทในปี พ.ศ. 2491 เป็น 150 ล้านบาทในปี พ.ศ. 2524, 200 ล้านบาทในปี พ.ศ. 2528, 350 ล้านบาทในปี 2532, 700 ล้านบาท และ 910 ล้านบาทในปี 2538 ต่อมา เมื่อเกิดวิกฤติการณ์ทางการเงินในปี พ.ศ. 2540 ทำให้ธนาคารไทยทนุ ต้องขอความช่วยเหลือจาก ธนาคารดีบีเอส ในเครือเทมาเส็กโฮลดิ้งส์จากสิงคโปร์ให้เข้าถือหุ้นใหญ่ และเปลี่ยนชื่อธนาคารเป็น ธนาคารดีบีเอส ไทยทนุ จำกัด (มหาชน) เมื่อวันที่ 22 เมษายน พ.ศ. 2542
ธนาคารดีบีเอสไทยทนุ จำกัด (มหาชน) ได้ควบรวมกิจการเข้ากับธนาคารทหารไทย จำกัด (มหาชน) พร้อมกันกับบรรษัทเงินทุนอุตสาหกรรมแห่งประเทศไทย และคืนตราตั้งแก่สำนักพระราชวัง เมื่อปี พ.ศ. 2547
ลักษณะการประกอบธุรกิจ.
ธนาคารดีบีเอส ไทยทนุ จำกัด (มหาชน) ประกอบธุรกิจธนาคารพาณิชย์ทุกประเภทตามที่ได้กำหนดไว้ในพระราชบัญญัติการธนาคารพาณิชย์ และประกาศที่เกี่ยวข้องซึ่งออกโดยธนาคารแห่งประเทศไทย โดยธนาคารได้ให้บริการด้านการเงินการพาณิชย์ต่าง ๆ อันได้แก่ การรับฝากเงิน การให้สินเชื่อ การทำธุรกิจต่างประเทศ วิเทศธนกิจ และบริการด้านอื่น ๆ ได้แก่ บริการด้านอิเล็กทรอนิคส์ บริการเสริมต่าง ๆ ทั้งในสำนักงานใหญ่ และสาขา ซึ่งธนาคาร ได้รับอนุมัติจากกระทรวงการคลัง ให้สามารถประกอบธุรกิจ 3 ประเภท ตามใบอนุญาต ดังนี้ คือ
การสับเปลี่ยนข้อมูลอิเล็กทรอนิกส์

การสับเปลี่ยนข้อมูลอิเล็กทรอนิกส์  คือ การแลกเปลี่ยนเอกสารทางธุรกิจ ระหว่างบริษัทคู่ค้าในรูปแบบมาตรฐานสากล จากเครื่องคอมพิวเตอร์เครื่องหนึ่งไปยังเครื่องคอมพิวเตอร์อีกเครื่องหนึ่ง โดยระบบ EDI จะมีองค์ประกอบที่สำคัญอยู่ 2 อย่างคือ การใช้เอกสารอิเล็กทรอนิกส์แทนเอกสารที่เป็นกระดาษ และเอกสารอิเล็กทรอนิกส์ เหล่านี้ต้องอยู่ในรูปแบบมาตรฐานสากล ด้วยสององค์ประกอบนี้ทำให้ทุกธุรกิจสามารถแลกเปลี่ยนเอกสารกันได้ทั่วโลก
กรดอินโดล-3-แอซีติก

กรดอินโดล-3-แอซีติก  เป็นฮอร์โมนพืชในกลุ่มออกซิน เป็นของแข็ง ไม่มีสี และเป็นออกซินธรรมชาติที่สำคัญมาก เป็นอนุพันธ์ของ indoleที่มีหมู่ carboxymethyl group (หรือกรดน้ำส้ม)
การสังเคราะห์.
IAA สร้างจากเซลล์ที่ปลายยอดหรือตา และใบอ่อนของพืช โดยสังเคราะห์มาจาก tryptophan เป็นหลักแต่สร้างจากวิถีที่ไม่ใช้ tryptophan ได้เช่นกัน
ในทางเคมี สังเคราะห์ IAA ได้จากปฏิกิริยาระหว่าง indole กับ glycolic acid ที่อุณหภูมิ 250 °C:
การออกฤทธิ์ทางชีวภาพและสารที่เกี่ยวข้อง.
IAA มีผลกระทบต่อพืชที่แตกต่างกัน เช่นเดียวกับฮอร์โมนพืชกลุ่มออกซิน เช่นกระตุ้นการยืดตัวของเซลล์และการแบ่งเซลล์และการกระตุ้นการเจริญเติบโตของพืชและการพัฒนา ไอเอเอยังสามารถควบคุมการซึมผ่านของเยื่อหุ้มเซลล์ ได้มีการสังเคราะห์สารคล้าย IAA ที่ราคาถูกกว่าและเสถียรภาพมากกว่าเพื่อใช้ในการเกษตร เช่น IBA NAA
การศึกษาผลของ IAA ในปี 1940 นำไปสู่การพัฒนาสารเคมีกำจัดวัชพืช 2,4-D และ 2,4,5-T ซึ่งมีความคงตัวในสิ่งแวดล้อมมากกว่า IAA แต่เมื่อฉีดพ่นบนใบพืชใบเลี้ยงคู่จะเหนี่ยวนำให้เกิดการเจริญเติบโตอย่างรวดเร็วที่ควบคุมไม่ได้ ทำให้ตายในที่สุด จึงนำมาใช้งานเป็นสารกำจัดวัชพืชในด้านการเกษตรตั้งแต่ ค.ศ.1950
กุมภกาศ

กุมภกาศ เป็นโอรสของชิวหาและนางสำมนักขา มีศักดิ์เป็นหลานชายแท้ ๆ ของทศกัณฐ์ มีนิสัยจองหอง โดยตัวละครตัวนี้ได้มีบทบาทแค่ช่วงต้นของเรื่องรามเกียรติ์เท่านั้นเนื่องจากได้ถูกพระลักษมณ์พระอนุชาของพระรามฆ่าตาย
เนื่องจากในขณะนั้นกุมภกาศได้ตั้งโรงพิธีขอพรจากพระพรหม เพื่อขอพระขรรค์เทพศัสตรา แต่เนื่องจากพระพรหมท่านมีธุระสำคัญจึงมิได้เหาะลงมามอบด้วยพระองค์เองแต่ได้ทิ้งพระขรรค์ลงมาข้างโรงพิธีของกุมภกาศที่ริมฝั่งแม่น้ำโคทาวรี จึงทำให้กุมภกาศโกรธมาก ต่อว่าพระพรหมว่าไม่ให้เกียรติและระหว่างนั้นพระรามและพระลักษมณ์ได้มาประทับที่ศาลาริมแม่น้ำโคทาวรี พระลักษมณ์ได้เสด็จออกมาหาอาหาร ระหว่างทางได้พบกับพระขรรค์ของพระพรหมที่ทรงทิ้งลงมาให้แก่กุมภกาศ พระลักษมณ์จึงทรงยกพระขรรค์ขึ้นมาทำให้แสงของพระขรรค์ไปเข้าตาของกุมภกาศ จึงได้ออกมาต่อสู้กับพระลักษมณ์เพื่อแย่งชิงพระขรรค์ และในที่สุดกุมภกาศจึงถูกพระลักษมณ์ฆ่าตายด้วยพระขรรค์
ลักษณะและสี.
สีหงดิน 1 หน้า 2 มือ มงกุฎน้ำเต้าเฟื่อง
เจ้าหญิงน้อย

เจ้าหญิงน้อย  เป็นวรรณกรรมเยาวชนภาษาอังกฤษ ประพันธ์โดยฟรานเซส ฮอดจ์สัน เบอร์เนทท์ ซึ่งเป็นรื่องที่ปรับปรุงและขยายความมาจากนวนิยายเรื่อง Sara Crewe: or, What happened at Miss Minchin's boarding school ซึ่งเคยตีพิมพ์ในนิตยสารเซนต์นิโคลัส
ไก เทนโด้

ไก เทนโด้  เป็นตัวละครจากเกม "BURIKI ONE" ซึ่งผลิตโดยบริษัท SNK ของประเทศญี่ปุ่น โดย"ไก เทนโด้"เป็นผู้ใช้ศิลปะการต่อสู้ที่เรียกว่า "โททอลคอมแบท (Total Combat)" ในการต่อสู้ (ศิลปะการต่อสู้แบบผสมผสาน) นอกจากนี้ เขายังมีบทบาทในเกมชุด เดอะคิงออฟไฟท์เตอร์ส ด้วยเช่นกัน (เป็นสไตร์คเกอร์ในภาค '99 Evolution กับ 2000 และเป็นบอสกลางในภาค XI) ให้เสียงพากย์โดยคุณ โนบุยูกิ ฮิยามะ
ประวัติตามท้องเรื่อง.
ไก เทนโด้ เป็นผู้ใช้ศิลปะป้องกันตัวซึ่งมีชื่อเรียกว่า โททอลคอมแบท หรือมีชื่อเรียกอีกอย่างหนึ่งว่า โททอลไฟท์ติ้งอาร์ท ไกได้ยินข่าวเกี่ยวกับการแข่งขันบูริกิวันที่กำลังจะเกิดขึ้น และตัดสินใจเข้าร่วมการแข่งขันนี้เพื่อทดสอบทักษะของเขา ในระหว่างการแข่งขันทัวร์นาเมนท์ เขาได้เริ่มการแข่งขันกับนักมวยชาวอเมริกันนามว่ารอบ ไพธอน นอกจากนี้ ไกยังได้เข้าร่วมศึกเดอะคิงออฟไฟท์เตอร์สในภายหลังด้วยเช่นกัน
ขั้นตอนวิธีของไดก์สตรา

ขั้นตอนวิธีของไดก์สตรา  ถูกคิดค้นขึ้นโดยนักวิทยาการคอมพิวเตอร์ชาวดัตช์นามว่า แอ็ดส์เคอร์ ไดก์สตรา (Edsger Dijkstra) ในปี 1959 เพื่อแก้ไขปัญหาวิถีสั้นสุดจากจุดหนึ่งใด ๆ สำหรับกราฟที่มีความยาวของเส้นเชื่อมไม่เป็นลบ สำหรับขั้นตอนวิธีนี้จะหาระยะทางสั้นที่สุดจากจุดหนึ่งไปยังจุดใด ๆ ในกราฟโดยจะหาเส้นทางที่สั้นที่สุดไปทีละจุดยอดเรื่อย ๆ จนครบตามที่ต้องการ
ขั้นตอนวิธี.
กำหนดให้ปมหนึ่งเป็นปมเริ่มต้น (initial node) และกำหนดให้ "ระยะทางของปม Y" (distance of node Y) หมายถึงระยะทางจากปมเริ่มต้นไปยังปม Y ขั้นตอนวิธีของไดก์สตราจะกำหนดค่าระยะทางเริ่มต้นไว้บางปมและจะเพิ่มค่าไปทีละขั้นตอน
การประยุกต์ใช้งาน.
เราสามารถย่อส่วนปัญหาในชีวิตจริงให้เป็นปัญหาทางคณิตศาสตร์ได้ เช่น การให้จุดยอดเป็นเมืองและเส้นเชื่อมเป็นถนน
เฟอร์นานโด ลูมากัด

เฟอร์นานโด ลูมากัด (Fernando Lumacad) นักมวยสากลชาวฟิลิปปินส์ เกิดเมื่อ 23 เมษายน พ.ศ. 2529 ที่ โกตาบาโต เดอ ซุร ประเทศฟิลิปปินส์ สถิติการชก 39 ครั้ง ชนะ 29 (น็อค 12) เสมอ 3 แพ้ 7 
ประวัติ.
ลูมากัดขึ้นชกมวยสากลครั้งแรกเมื่อ 24 พฤษภาคม พ.ศ. 2549 ชนะคะแนน ตาตา ลาเดรา ที่ฟิลิปปินส์ จากนั้นขึ้นชกชนะรวด และได้ครองแชมป์มินดาเนารุ่นฟลายเวทเมื่อ พ.ศ. 2550 จนได้ขึ้นชิงแชมป์ WBC เอเชียรุ่นฟลายเวทที่ว่าง เมื่อ 19 พฤศจิกายน พ.ศ. 2550 แพ้คะแนน วันดี สิงห์วังชา ไม่ได้แชมป์ ลูมากัดขึ้นชกชนะที่ฟิลิปปินส์อีก 4 ครั้ง ก็ได้ชิงแชมป์ WBO ตะวันออกเฉพาะกาลรุ่นฟลายเวท เมื่อ 4 ตุลาคม พ.ศ. 2551 แต่ปรากฏว่าทำได้เพียงเสมอกับ สุริยัน ศ.รุ่งวิสัย ที่ฟิลิปปินส์ ต่อมา ลูมากัดได้ไปชิงแชมป์เงารุ่นซูเปอร์ฟลายเวท IBF ที่ว่างที่สหรัฐ ปรากฏว่าเป็นฝ่ายแพ้น็อค ฮอร์เก อาร์เช ยก 3 เมื่อ 27 มิถุนายน พ.ศ. 2552 ลูมากัดได้เปลี่ยนไปชิงแชมป์โลกเยาวชนรุ่นซูเปอร์ฟลายเวท WBC เมื่อ 28 พฤศจิกายน พ.ศ. 2552 แต่ก็แพ้คะแนน ฮวน โฮเซ่ มอร์เตส ที่ เม็กซิโก ลูมากัดประสบความสำเร็จในการชิงแชมป์ครั้งแรกเมื่อ 11 มิถุนายน พ.ศ. 2554 เมื่อชิงแชมป์ WBC เอเชีย คอนติเนนทัลรุ่นฟลายเวทที่ว่าง ชนะน็อค ริกกี ซาเบีย ยก 2 ต่อมา ได้ชิงแชมป์ WBC เข็มขัดเงินรุ่นซูเปอร์ฟลายเวท เมื่อ 24 พฤศจิกายน พ.ศ. 2555 แพ้คะแนน คาร์ลอส กัวดราส ลูมากัดยังคงชกมวยมาอย่างต่อเนื่อง ล่าสุดได้ขึ้นชิงแชมป์ WBC คอนติเนทัลอเมริการุ่นซูเปอร์แบนตัมเวทที่ว่าง แพ้น็อค โอราซิโอ การ์เซีย ยก 1 ที่เม็กซิโก เมื่อ 18 มกราคม พ.ศ. 2557 ไม่ได้แชมป์
ชเว ซู-ย็อง

ชเว ซู-ย็อง (อักษรโรมัน: Choi Soo-young; เกิด 10 กุมภาพันธ์ ค.ศ. 1990) หรือที่รู้จักกันในชื่อ ซูย็อง (Sooyoung) เป็นนักร้อง นักแสดง และนักแต่งเพลงชาวเกาหลีใต้ เป็นสมาชิกของเกิร์ลกรุปเกาหลีใต้ เกิลส์เจเนอเรชัน โดยรับตำแหน่ง นักร้องเสริม นักเต้นนำ และแร็ปเปอร์ 
ซูย็องเป็นสมาชิกคนเดียวในโซนยอชิแดที่เคยเดบิวท์ที่ต่างประเทศมาก่อนแล้วในฐานะนักร้อง Duo วง "Route 0" ที่ประเทศญี่ปุ่น และซูย็องมีพี่สาวชื่อว่า ชเว ซู-จิน ซึ่งได้รับเลือกให้เข้าร่วมในละครเวทีอย่าง แจ็คเดอะริปเปอร์ ซูย็องเข้าสู่สังกัดเอสเอ็มเอนเตอร์เทนเมนต์ ในปี 2002 เป็นสมาชิกคนที่ห้าที่ตอบรับเข้าวง ใช้เวลาฝึกเวลา 5 ปีก่อนเดบิวต์ ในเดือนตุลาคม 2017 ซูย็องออกจากเอสเอ็มเอนเตอร์เทนเมนต์แม้ว่าเธอจะยังคงเป็นสมาชิกของ เกิลส์เจเนอเรชัน ก็ตาม เธอเข้าร่วมกับ Echo Global Group และออกซิงเกิลเดี่ยวครั้งแรก "Winter Breath" ในปี 2018 ก่อนที่จะย้ายไปSaram Entertainment ในปี 2019
ประวัติ.
ชเว ซู-ย็อง เกิดวันที่ นับถือศาสนาคริสต์ สำเร็จการศึกษาระดับมัธยมปลายจากโรงเรียนจองชินเกิลส์ไฮสคูล (정신여자고등학교) และจบการศึกษาระดับอุดมศึกษาในสาขาศิลปะการแสดงและการละคร มหาวิทยาลัยจุงอัง เข้าสู่สังกัดจากการออดิชั่นในรายการ 2002 SM โคเรีย-เจแปน อุลตร้าดูโอออดิชั่น โดยเธอใช้ระยะเวลาในการฝึก 5 ปี 3 เดือน มีตำแหน่งในวงเป็นนักเต้นนำ นักร้องเสริม และแร็ปเปอร์ และเป็นสมาชิกที่ตัวสูงที่สุดในวงด้วยส่วนสูง 173 ซม.
ทั้งนี้ ซูย็องเป็นสมาชิกคนเดียวใน โซนยอชิแด ที่เคยเปิดตัวที่ต่างประเทศมาก่อนแล้ว โดยเปิดตัวครั้งแรกในฐานะนักร้องดูโอ วง Route-O ที่ประเทศญี่ปุ่น ดังนั้นเธอจึงสามารถพูดภาษาญี่ปุ่นได้เป็นอย่างดี ในขณะที่อยู่ที่ประเทศญี่ปุ่น ซูย็องได้รู้จักกับโบอา และซันเดย์แห่ง เดอะเกรซ เนื่องจากในขณะนั้นทั้งสามคนต่างก็ร้องเพลงอยู่ที่ประเทศญี่ปุ่นเช่นเดียวกัน
ปัจจุบันเธอคบหากับช็อง คย็อง-โฮ นักแสดงชาวเกาหลีใต้ ซึ่งเธอได้รู้จักเขาตอนไปที่โบสถ์ด้วยกัน
สุรพล นิติไกรพจน์

ศาสตราจารย์ สุรพล นิติไกรพจน์ (เกิด 19 กันยายน พ.ศ. 2503) กรรมการอิสระ บริษัท ปตท. จำกัด (มหาชน) นายกสภามหาวิทยาลัยธรรมศาสตร์ นายกสภามหาวิทยาลัยนวมินทราธิราชกรรมการในคณะกรรมการควบคุมมหาวิทยาลัยอัสสัมชัญ อดีตประธานกรรมการ บริษัท กรุงเทพธนาคม จำกัด วิสาหกิจกรุงเทพมหานคร อดีตอธิการบดีมหาวิทยาลัยธรรมศาสตร์ อดีตรองประธานคณะกรรมาธิการสามัญองค์กรอิสระ อดีตรองประธานคณะกรรมาธิการวิสามัญปฏิรูปการเมือง สภานิติบัญญัติแห่งชาติ พ.ศ. 2549 อดีตกรรมการผู้ทรงคุณวุฒิในคณะกรรมการบริหารสถาบันทดสอบทางการศึกษาแห่งชาติ และอดีตประธานคณะกรรมการบริษัท อสมท. จำกัด (มหาชน) ปัจจุบันดำรงตำแหน่งนายกสภามหาวิทยาลัยธรรมศาสตร์
ประวัติ.
การศึกษา.
สุรพล นิติไกรพจน์ เกิดเมื่อวันที่ 19 กันยายน พ.ศ. 2503 ที่จังหวัดอุดรธานี จบการศึกษาชั้นมัธยมศึกษาจากโรงเรียนเลยพิทยาคมและสำเร็จการศึกษาสาขานิติศาสตรบัณฑิต (เกียรตินิยมอันดับ 2) จากคณะนิติศาสตร์ มหาวิทยาลัยธรรมศาสตร์ จบการศึกษาเนติบัณฑิตไทย สมัยที่ 35 จากสำนักศึกษาอบรมกฎหมายแห่งเนติบัณฑิตยสภา Diplôme d’études approfondies de droit public จากมหาวิทยาลัย Strasbourg III ประเทศฝรั่งเศส Doctorat de l’Université Robert Schuman de Strasbourg (mention très honorable) มหาวิทยาลัย Robert Schuman ฝรั่งเศส ประกาศนียบัตรการอบรมหลักสูตร สถาบันรัฐประศาสนศาสตร์นานาชาติ “การกระจายอำนาจ และ การปกครองท้องถิ่น” (IIAP.) กรุงปารีส, ฝรั่งเศส
ได้รับปริญญาดูษฎีบัณฑิตกิตติมศักดิ์ จากมหาวิทยาลัย Soka ประเทศญี่ปุ่น และ ประกาศนียบัตรวิทยาลัยป้องกันราชอาณาจักร พ.ศ. 2553
ชีวิตส่วนตัว.
ศ.ดร.สุรพลสมรสกับจรรยา นิติไกรพจน์ มีบุตรสาว 2 คนคือ พธู นิติไกรพจน์ (ศึกษาอยู่ที่คณะเศรษฐศาสตร์ มหาวิทยาลัยธรรมศาสตร์) และ ภัทรา นิติไกรพจน์ (ศึกษาอยู่คณะพาณิชยศาสตร์และการบัญชี หลักสูตรนานาชาติ มหาวิทยาลัยธรรมศาสตร์)
เกียรติประวัติ.
ในระหว่างดำรงตำแหน่งอธิการบดีมหาวิทยาลัยธรรมศาสตร์ (1 ตค. 2547 - 25 -ตค. 2553)
ในระหว่างดำรงตำแหน่งประธานคณะกรรมการบริหาร โรงพยาบาลธรรมศาสตร์เฉลิมพระเกียรติ
โอ! (อัลบั้ม)

โอ!  เป็นสตูดิโออัลบั้ม ชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางจำหน่ายในประเทศเกาหลีเมื่อวันที่ 28 มกราคม ค.ศ. 2010<ref name="OH/ANNOUNCE"> </ref><ref name="OH/ANNOUNCE/2"> (เกาหลี)</ref> ซิงเกิลประชาสัมพันธ์ของอัลบั้มชุดนี้มี คือ Oh! ซึ่งได้รับความนิยมสูงไม่แพ้เพลง Gee และเพลง Tell Me Your Wish (Genie) 
อัลบั้มดังกล่าวถูกนำมา Repackage ใหม่ในเดือนมีนาคม พ.ศ. 2553 โดยใช้ซิงเกิล รันเดวิลรัน  เป็นซิงเกิลประชาสัมพันธ์ นับเป็นซิงเกิลที่สองจากอัลบั้มนี้ 
ประวัติ.
เอสเอ็มเอ็นเตอร์เทนเมนต์ได้ประกาศออกมาในเดือนมกราคม พ.ศ. 2553 ว่าเกิลส์เจเนอเรชันจะกลับมาพร้อมกับสตูดิโออัลบั้ม ในเดือนกุมภาพันธ์ อย่างไรก็ดี วันวางจำหน่ายของอัลบั้มชุดที่สองนี้ได้ถูกเลื่อนขึ้นมาเป็นวันที่ 28 มกราคม โดยอัลบั้มที่สองนี้มีผู้ให้ความสนใจสูงมากในช่วงแรก ๆ เนื่องจากมียอดการสั่งจองอัลบั้มทั้งแบบออนไลน์และแบบซีดีรวมกันมากถึง 150,000 ชุด และในวันแรกของการจำหน่าย อัลบั้มนี้ก็ทำยอดขายได้ถึง 30,000 ชุด ในการจำหน่ายใน 80 ประเทศทั่วโลกรวมถึงสหรัฐอเมริกา ฝรั่งเศส ญี่ปุ่น จีน และไอร์แลนด์
การ Repackage.
อัลบั้ม Repackage ของโอ! นั้นได้ออกวางจำหน่ายในเดือนมีนาคม โดยเน้นแนวคิดของเกิลส์เจเนอเรชันสีดำ หรือที่เรียกกันว่า "แบล็คโซชิ" (Black Soshi) โดยก่อนหน้าการรีแพ็กเกจนั้นได้มีการเปิดตัวซิงเกิลใหม่ชื่อ รันเดวิลรัน  ในรูปแบบดิจิตอลดาวน์โหลดเมื่อวันที่ 17 มีนาคม พ.ศ. 2553 ทั้งนี้เพลงดังกล่าวเป็นเพลงที่แคชชา เคยบันทึกเสียงมาก่อนเมื่อ พ.ศ. 2551 ในวันรุ่งขึ้นคือวันที่ 18 มีนาคม มิวสิกวีดิโอของเพลงดังกล่าวก็ได้ออกมา พร้อมกับการกลับมาแสดงสดของเกิลส์เจเนอเรชันในรายการมิวสิกแบงก์ทางช่อง KBS ต่อมาเอสเอ็มเอ็นเตอร์เทนเม้นต์ได้ออกมาแถลงว่ายุนอาคือสมาชิกวงที่อยู่บนหน้าปกของซิงเกิลดังกล่าว
การประชาสัมพันธ์และลำดับในชาร์ต.
เกิลส์เจเนอเรชันเริ่มประชาสัมพันธ์อัลบั้มนี้ทางรายการมิวสิกคอร์ช่อง MBC ในวันที่ 30 มกราคม นอกจากนี้ทางกลุ่มได้ร้องเพลง โชว์! โชว์! โชว์! (Show! Show! Show!) เป็นส่วนหนึ่งของการแสดงการกลับมาร้องเพลงในรายการมิวสิกคอร์ทาง MBC และรายการอินกิกาโย (เดอะมิวสิกเทรนด์) ทางช่อง SBS และเมื่ออัลบั้มดังกล่าวได้วางจำหน่ายอย่างเต็มรูปแบบ อัลบั้มก็ได้ติด 10 อันดับแรกในหลายชาร์ตเพลง
เกาะสเวตีนิกอลา

เกาะสเวตีนิกอลา  เป็นเกาะขนาดเล็กอยู่ในทะเลเอเดรียติก อยู่นอกชายฝั่งเมืองบุดวา ประเทศมอนเตเนโกร ห่างจากแผ่นดินใหญ่ 1 กิโลเมตร 
เกาะสเวตีนิกอลามีความยาว 2 กิโลเมตร มีเนื้อที่ประมาณ 36 เฮกตาร์ (360,000 ตารางเมตร) มีลักษณะเป็นแผ่นดินลาดเอียง ด้านหนึ่งเป็นหน้าผา มีความสูง 121 เมตร ลาดเอียงสู่ชายหาดอีกด้านหนึ่งของเกาะ พื้นที่บางส่วนของเกาะเป็นถิ่นอาศัยของกวาง
เกาะแห่งนี้มีชื่อในภาษาพื้นเมืองว่า "ชก็อลย์"  เป็นแหล่งท่องเที่ยวสำคัญของเมืองบุดวา เนื่องจากมีชายหาดถึงสามแห่ง มีความยาวถึง 840 เมตร จนได้รับฉายาว่า "ฮาวายแห่งมอนเตเนโกร"
นพดล ปัทมะ ได้ให้สัมภาษณ์เมื่อวันที่ 5 พฤษภาคม พ.ศ. 2552 ว่าทักษิณ ชินวัตร สนใจที่จะประมูลซื้ออสังหาริมทรัพย์ในเกาะดังกล่าวเพื่อพัฒนาเป็นแหล่งท่องเที่ยว ในราคา 28 ล้านยูโร หรือประมาณ 1,288 ล้านบาท
เหรียญราชรุจิ

เหรียญราชรุจิ เป็นเหรียญสำหรับพระราชทานเป็นบำเหน็จในพระองค์พระมหากษัตริย์ ซึ่งพระบาทสมเด็จพระจุลจอมเกล้าเจ้าอยู่หัว ทรงสถาปนาขึ้นสำหรับพระราชทานแก่ข้าราชการในราชสำนัก นายทหารรักษาพระองค์ และผู้มีบำเหน็จความชอบในราชสำนัก รวมถึงข้าราชการในราชสำนักแห่งพระมหากษัตริย์ต่างประเทศ เป็นต้น
ต่อมาในรัชสมัยของพระบาทสมเด็จพระมงกุฎเกล้าเจ้าอยู่หัว ได้ทรงสถาปนาเหรียญราชรุจิ ประจำรัชกาลของพระองค์ ขึ้นเมื่อ พ.ศ. 2454, พระบาทสมเด็จพระปกเกล้าเจ้าอยู่หัว ได้ทรงสถาปนาในปี พ.ศ. 2470, พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงสถาปนาสำหรับรัชกาลของพระองค์ในปี พ.ศ. 2502 พระบาทสมเด็จพระวชิรเกล้าเจ้าอยู่หัว ทรงสถาปนาในปี พ.ศ. 2562 ส่วนพระบาทสมเด็จพระปรเมนทรมหาอานันทมหิดล พระอัฐมรามาธิบดินทร (รัชกาลที่ 8) ไม่ได้พระราชทานไว้
ลักษณะ.
ลักษณะของเหรียญ.
เหรียญราชรุจิ มี 2 ชนิด คือ เงินกาไหล่ทอง และเงิน ใช้ประดับที่อกเสื้อเบื้องซ้าย มีลักษณะเป็นเหรียญกลม ลักษณะโดยรวมของเหรียญราชรุจิแต่ละรัชกาลนั้นคล้ายคลึงกัน กล่าวคือ ด้านหน้าของเหรียญราชรุจิเป็นพระบรมฉายาลักษณ์ของพระมหากษัตริย์ผู้ทรงสร้างเหรียญแต่ละรัชกาล ที่ขอบเหรียญจารึกพระปรมาภิไธยเป็นภาษาบาลี อักษรไทย ดังนี้
ด้านหลังทำเป็นรูปจักร ทิศทางของปลายคมจักรเวียนตามเข็มนาฬิกา รายละเอียดของลวดลายวงจักรแตกต่างกันไปในแต่ละรัชกาล ภายในวงจักรมีข้อความภาษาบาลี อักษรไทย จารึกว่า "ราชรุจิยา ทิน์นมิทํ" (ราชรุจิยา ทินฺนมิทํ) หมายความว่า เหรียญนี้ทรงพอพระราชหฤทัยพระราชทาน ยกเว้นเหรียญราชรุจิ รัชกาลที่ 7 ข้อความดังกล่าวไม่ได้จารึกไว้ที่กลางวงจักร แต่จารึกไว้ที่แผ่นป้ายติดห่วงเหรียญสำหรับห้อยแพรแถบ
สำหรับเหรียญราชรุจิ รัชกาลที่ 10 ซึ่งเป็นเหรียญราชรุจิที่มีการพระราชทานในปัจจุบัน มีลักษณะเป็นเหรียญกลมแบน ขนาดเส้นผ่าศูนย์กลาง 32 มิลลิเมตร ด้านหน้ามีพระบรมรูปพระบาทสมเด็จพระวชิรเกล้าเจ้าอยู่หัวครึ่งพระองค์ ทรงหันพระพักตร์ทางเบื้องขวา มีอักษรจารึกริมขอบว่า "วชิราลงกรโณ ปรมราชาธิราชา" ด้านหลังมีรูปจักร กลางวงจักรจารึกอักษรว่า "ราชรุจิยา ทิน์นมิทํ" มีห่วงห้อยกับแพรแถบกว้าง 32 มิลลิเมตร สีเหลืองริมสีขาว สำหรับบุรุษประดับที่อกเสื้อด้านซ้าย สำหรับสตรีใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ลักษณะแพรแถบย่อ.
สำหรับสีแพรแถบของเหรียญราชรุจิ จะกำหนดแตกต่างกันไปในแต่ละรัชกาล ดังนี้
อักษรย่อ.
ผู้ที่ได้รับพระราชทานเหรียญราชรุจิ หากเป็นเหรียญราชรุจิทอง ใช้อักษรย่อว่า "ร.จ.ท." หากเป็นเหรียญราชรุจิเงิน ใช้ว่า "ร.จ.ง." แล้วต่อท้ายด้วยหมายเลขรัชกาลของพระมหากษัตริย์ผู้พระราชทานเหรียญ เช่น "ร.จ.ท.10" เป็นต้น
การพระราชทาน.
เหรียญราชรุจินี้พระราชทานเป็นเครื่องหมายแห่งพระมหากรุณาธิคุณตามพระราชอัธยาศัย และพระราชทานเป็นสิทธิ แม้ผู้ได้รับพระราชทานล่วงลับไปแล้วก็ให้ตกทอดแก่ทายาทเพื่อรักษาไว้เป็นที่ระลึกในวงศ์ตระกูลสืบไป แต่ไม่มีสิทธิที่จะประดับเหรียญนี้ ถ้าผู้ได้รับพระราชทานก็ดี ทายาทก็ดี กระทำความผิดร้ายแรงหรือประพฤติตนไม่สมเกียรติ อาจทรงเรียกคืนได้
ปาทรีซียา กัส

ปาทรีซียา กัส  เกิดวันที่ 5 ธันวาคม ค.ศ. 1966 ที่เขตฟอร์บัก (Forbach) จังหวัดมอแซล (Moselle) ในแคว้นลอแรน (Lorraine) ทางตะวันออกเฉียงเหนือของประเทศฝรั่งเศส เป็นทั้งนักร้องและนักแสดง เธอเป็นหนึ่งในนักร้องที่พูดภาษาฝรั่งเศสคนที่ประสบความสำเร็จมากที่สุดในโลก เพลงของเธอไม่ใช่แนวคลาสสิก แต่คล้ายการผสมผสานระหว่างป็อบ แจ็ซ บลูส์ และคาบาเรต์
ด้วยภาพลักษณ์ของอัลบั้มเปิดตัวอย่างเป็นทางการ "มาดมัวแซล ช็องต์ ..." (Mademoiselle chante...) ในปี 1988 ทำให้แผ่นเสียงของปาทรีซียาจำหน่ายได้มากกว่า 16 ล้านแผ่นทั่วโลก อัลบั้มที่สาม "เฌอ เตอ ดี วู" (Je te dis vous) ทำให้เธอประสบความสำเร็จอย่างมากในประเทศต่าง ๆ อาทิ เยอรมนี สวิตเซอร์แลนด์ เบลเยี่ยม แคนาดา รัสเซีย ฟินแลนด์ และเกาหลี ปาทรีซียาแทบจะออกทัวร์คอนเสิร์ตในต่างประเทศตลอดเวลา ในปี 2002 เธอแสดงภาพยนตร์ที่ใช้เปิดตัวอย่างเป็นทางการในฐานะนักแสดง ชื่อ "แอนด์ นาว ... เลดี้ส์ แอนด์ เจนเทิลเมน" (And Now ... Ladies And Gentlemen) กับ เจอเรมี ไอร์เอินส์ เธอออกทัวร์คอนเสิร์ตรอบโลก ”กาบาเรต์” ตั้งแต่ปลายปี 2008 จนถึงปัจจุบันนี้ นอกจากนี้ ปาทรีซียายังได้เป็นตัวแทนของสาธารณรัฐฝรั่งเศสเพื่อเข้าประกวดร้องเพลงระดับชาติ ยูโรวิชั่น ซอง คอนเทสต์ 2009 (Eurovision Song Contest 2009) ณ กรุงมอสโก สหพันธรัฐรัสเซีย และได้อันดับที่แปด
ประวัติ.
ปาทรีซียา กัส เติบโตขึ้นที่เมือง Stiring-Wendel เมืองที่เป็นชายแดนติดกับประเทศเยอรมนี เป็นเมืองที่คนพูดภาษาพลัทท์ (Platt ภาษาเยอรมันท้องถิ่นซึ่งเป็นภาษาแม่ของปาทรีซียาผู้ไม่พูดภาษาฝรั่งเศสเลยจนอายุได้ 6 ปี) เธอได้รับการอบรมเลี้ยงดูมาในครอบครัวที่มีพี่น้องเจ็ดคนซึ่งกำเนิดจากแม่ที่มีพื้นเพเดิมเป็นชาวเยอรมันและพ่อที่เป็นคนงานในเหมืองถ่านหิน
ด้วยความช่วยเหลือจากพ่อแม่ เธอจึงได้แสดงคอนเสิร์ตตั้งแต่อายุได้ 8 ปี เธอร้องคัฟเวอร์เพลงของ ซีลวี วาร์ตอง โคลด ฟรองซัวส์ หรือ มิแรย์ มาติเยอ และเพลงจากภาพยนตร์ นิวยอร์ก นิวยอร์ก หรือเพลงแทงโก้อย่าง ไอม์ จัสต์ อะ จิกโกโล
หลังจากได้เซ็นสัญญาในปี 1979 แล้ว เมื่อเธออายุ 13 ปี ในโรงคาบาเรต์แห่งหนึ่งในเมืองซาร์บรึคเคิน ชื่อ "รุมเพิลคัมเมอร์คลับ" (Rumpelkammer Club) ที่ซึ่งเธอร้องเพลงทุก ๆ คืนวันเสาร์ เป็นเวลาร่วม 7 ปี ในที่สุดเธอก็พบกับเฌราร์ เดอปาร์ดีเยอ ในปี 1985 เขาได้ตัดสินใจทำเพลงแรกให้เธอ ชื่อว่า "ฌาลูซ" (Jalouse) ประพันธ์โดย เอลีซาแบ็ต เดอปาร์ดีเยอ แต่ก็ล้มเหลว
จังหวัดลิมบืร์ค (ประเทศเบลเยียม)

ลิมบืร์ค  เป็นจังหวัดที่อยู่ทางตะวันออกที่สุดของแคว้นเฟลมิชในประเทศเบลเยียม และอยู่ทางตะวันตกของแม่น้ำเมิซ มีพื้นที่ทางเหนือติดต่อกับจังหวัดนอร์ทบราบันต์ของประเทศเนเธอร์แลนด์ ทางตะวันออกติดต่อกับจังหวัดลิมบืร์คของประเทศเนเธอร์แลนด์ ทางใต้ติดต่อกับจังหวัดลีแยฌ และทางตะวันตกติดต่อกับจังหวัดเฟลมิชบราบันต์และจังหวัดแอนต์เวิร์ป
ลิมบืร์คมีเมืองหลวงจังหวัดคือฮัสเซิลต์ และมีพื้นที่ 2,427 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 44 เทศบาล โดยเคงก์เป็นศูนย์กลางทางเศรษฐกิจ และดีเปินเบกเป็นศูนย์กลางทางการศึกษาของจังหวัด ทั้งสองเมืองนี้อยู่ใกล้กับฮัสเซิลต์
"ลิมบืร์คไมน์ฟาเดอร์ลันด์"  เป็นเพลงประจำจังหวัดลิมบืร์คของทั้งประเทศเบลเยียมและเนเธอร์แลนด์
ลิมบืร์คเป็นจังหวัดที่มีคลองอาลแบร์และแม่น้ำเดเมอร์ไหลผ่าน ทางตะวันออกเฉียงใต้ของจังหวัดมีเนินเขาเตี้ย ๆ เป็นจำนวนมาก และในอดีตลิมบืร์คเคยมีพื้นที่ทำเหมืองถ่านหินอยู่มาก
เขตการปกครอง.
จังหวัดลิมบืร์คประกอบด้วย 3 เขต  ได้แก่ เขตฮัสเซิลต์ เขตมาไซก์ และเขตโตงเงอเริน
แบ่งเป็นเขตตุลาการ  ได้ 2 เขต ได้แก่ เขตตุลาการฮัสเซิลต์และเขตตุลาการโตงเงอเริน
และแบ่งย่อยเป็น 44 เทศบาล  ดังนี้
<TABLE><TR><TD valign="top">
เขตฮัสเซิลต์:
  2. อัส
  3. เบอริงเคน "(เมือง)"
  8. ดีเปินเบก
10. เคงก์ "(เมือง)"
11. คิงเคอโลม
12. ฮาเลิน "(เมือง)"
13. ฮัม
15. ฮัสเซิลต์ "(เมือง)"
18. แฮร์ก-เดอ-สตัด "(เมือง)"
20. เฮิสเดิน-โซลเดอร์
26. เลโอโปลด์สบืร์ค
28. ลึมเมิน
33. นีวเวอร์แกร์เกิน
34. โอปคลับเบก
38. ซินต์-เตรยเดิน "(เมือง)"
39. เทิสเซินเดอร์โล
43. โซนโฮเฟิน
44. ซือเตินดาล
</TD><TD valign="top">
เขตมาไซก์:
  5. โบโคลต์
  7. เบร "(เมือง)"
  9. ดิลเซิน-สโตกเกม "(เมือง)"
14. ฮาโมนต์-อาเคิล "(เมือง)"
16. แฮ็คเติล-แอ็กเซิล
22. เฮาต์ฮาเลิน-แฮ็ลค์เตอเริน
23. กินโรย
27. โลมเมิล "(เมือง)"
29. มาไซก์ "(เมือง)"
31. เมวเวิน-เครยโตรเดอ
32. เนียร์เพลต์
35. โอเวอร์เพลต์
36. เปร์ "(เมือง)"
</TD><TD valign="top">
เขตโตงเงอเริน:
  1. อัลเกิน
  4. บิลเซิน "(เมือง)"
  6. บอร์คโลน "(เมือง)"
17. เฮียร์ส
19. แฮร์สตัปเปอ
21. ฮุเซิลต์
24. กอร์เตสเซม
25. ลานาเกิน
30. มาสเมเคอเลิน
37. รีมสต์
40. โตงเงอเริน "(เมือง)"
41. ฟุเริน
42. แว็ลเลิน
</TD></TR></TABLE>
มหาวิทยาลัยอีสาน

มหาวิทยาลัยอีสาน เป็นสถาบันอุดมศึกษาเอกชน ตั้งอยู่จังหวัดขอนแก่น จัดตั้งขึ้นครั้งแรกในชื่อว่า "วิทยาลัยบัณฑิตบริหารธุรกิจ" เมื่อปี พ.ศ. 2545 ปัจจุบันได้เลิกกิจการไปแล้ว และในพื้นที่เดิมได้จัดตั้งขึ้นเป็นวิทยาลัยเทคโนโลยีนครขอนแก่นเปิดสอนในระดับ ปวช. และปวส.
ประวัติ.
วิทยาลัยบัณฑิตบริหารธุรกิจ ได้รับอนุญาตจัดตั้งเมื่อวันที่ 28 มกราคม พ.ศ. 2545 โดยพันตรี ดร.อุดร แสวงการ และ ดร.จรรยา แสวงการ ได้รับอนุญาตจากสำนักงานคณะกรรมการการอุดมศึกษา ให้เปิดสอนในระดับอุดมศึกษา เมื่อวันที่ 28 มกราคม พ.ศ. 2545 เปิดสอนในหลักสูตรปริญญาตรี 4 ปี และหลักสูตรปริญญาตรี 2 ปีต่อเนื่อง ต่อมาได้เปลี่ยนประเภทเป็นมหาวิทยาลัย และเปลี่ยนชื่อเป็น "มหาวิทยาลัยอีสาน" เมื่อวันที่ 9 กันยายน พ.ศ. 2552 ต่อมาในปี พ.ศ. 2554 ได้ถูกเปิดเผยจากสื่อมวลชนว่ามีการซื้อขายปริญญาบัตร และประกาศนียบัตรวิชาชีพครูของมหาวิทยาลัย จนกระทั่งรัฐมนตรีช่วยว่าการกระทรวงศึกษาธิการ (ไชยยศ จิรเมธากร) พร้อมด้วยสำนักงานคณะกรรมการการอุดมศึกษาต้องเข้ามาตรวจสอบ และสภามหาวิทยาลัยได้แต่งตั้ง ศ.เกียรติคุณ ดร.สุมนต์ สกลไชย อดีตอธิการบดีมหาวิทยาลัยขอนแก่น ให้ปฏิบัติหน้าที่แทนอธิการบดีมหาวิทยาลัยอีสาน (แทน ดร.อัษฎางค์ แสวงการ)
ถูกยุบวันที่ 31 ตุลาคม พ.ศ. 2555
หลักสูตรที่เปิดสอน.
มหาวิทยาลัยอีสาน เปิดสอนทำการสอน 3 ระดับ คือ
โปเตนซา

โปเตนซา  เป็นเมืองที่ตั้งอยู่ทางตอนใต้ของประเทศอิตาลี และเป็นเมืองหลักของจังหวัดโปเตนซาในแคว้นบาซีลีคาตา ซึ่งตั้งอยู่ในเทือกเขาแอเพนไนน์ โปเตนซาเป็นศูนย์กลางพาณิชย์ของแคว้นที่ถูกล้อมรอบด้วยเขตเกษตรกรรม การผลิตประกอบด้วยด้านอาหารและเครื่องจักร เมืองนี้ยังเป็นที่ตั้งของพิพิธภัณฑ์ทางโบราณคดีที่มีชื่อเสียง โปเตนซาก่อตั้งโดยชาวโรมันในช่วงก่อนคริสต์ศักราช 200 ปี และในช่วงคริสต์วรรษที่ 6 ถูกปกครองโดยชาวลอมบาร์ด โปเตนซาเคยเกิดแผ่นดินไหวรุนแรงในปี ค.ศ. 1273 และ ค.ศ. 1857 
ภูมิศาสตร์.
ภูมิอากาศ.
โปเตนซามีลักษณะภูมิอากาศแบบเมดิเตอร์เรเนียน
เมืองพี่น้อง.
โปเตนซามีเมืองพี่น้องอยู่ 2 เมือง ได้แก่
ออซเฟสต์

ออซเฟสต์  เป็นเทศกาลทัวร์ประจำปีของสหรัฐอเมริกา (ในบางปี มีในยุโรปบ้าง) ที่รวมการแสดงศิลปินวงเฮฟวีเมทัลและฮาร์ดร็อกหลายวง คิดขึ้นโดยออซซี ออสบอร์น และภรรยาของเขา แชรอน ออสบอร์น ทั้งคู่ได้ร่วมจัดงานในปีแรก ๆ ของทัวร์ร่วมกับแจ็ก ออสบอร์น ลูกชายของทั้งคู่ ทัวร์ออสเฟสต์รวบรวมวงหลากหลายแนวดนตรี ในเครือเฮฟวีเมทัลและฮาร์ดร็อก รวมไปถึงอัลเทอร์เนทีฟเมทัล, แทรชเมทัล, อินดัสเทรียลเมทัล, เมทัลคอร์, ฮาร์ดคอร์พังก์, นูเมทัล, เดธเมทัล, กอธิกเมทัลและแบล็กเมทัล ออสซี ออสบอร์นและแบล็กซับบาธได้ร่วมแสดงในทัวร์หลายครั้งในหลายปี
คาตันซาโร

คาตันซาโร  เป็นเมืองที่ตั้งอยู่ทางตอนใต้ของประเทศอิตาลี เป็นเมืองหลักของจังหวัดคาตันซาโรและแคว้นคาลาเบรีย ตั้งอยู่ใกล้กับทะเลไอโอเนียน ยังเป็นเมืองจุดตัดผ่านของทางรถไฟที่สำคัญ และเป็นศูนย์กลางการค้าของข้าวสาลี น้ำมัน และไวน์ เมืองก่อตั้งในคริสต์วรรษที่ 10 คาตันซาโรเป็นเมืองที่มีชื่อเสียงมากที่สุดในช่วงคริสต์วรรษที่ 17 ในด้านการผลิตผ้าไหม กำมะหยี่ และผ้าแพรดามัสก์ ในปัจจุบันมีประชากรประมาณ 93,000 คน พื้นที่ 102 ตารางกิโลเมตร
สเตียริง-เวนเดล

สเตียริง-เวนเดล  หรือ ชเตียริงเงน-เวนเดิล  ตามภาษาเยอรมัน เป็นเขตปกครองฝรั่งเศสที่ตั้งอยู่ในจังหวัด ลา มอแซลล์ (La Moselle) ตั้งอยู่ในเขตวารนดท์ (Warndt) พรมแดนธรรมชาติระหว่างประเทศฝรั่งเศสและประเทศเยอรมัน ในที่ราบมอแซลล์ตะวันออก (La Moselle-est) อยู่ในแคว้นลอร์แรน (Lorraine)
โช ฮายาเตะ

โช ฮายาเตะ  เป็นตัวละครเอกจากเกม "ฟุอุน โมคุชิโรกุ" หรือในชื่อสากล "Savage Reign" ซึ่งผลิตโดยบริษัท SNK ของประเทศญี่ปุ่น โดย"โช ฮายาเตะ"เป็นผู้ใช้ศิลปะการต่อสู้ที่เรียกว่า "เพลงหมัดฟุอุน" กับ "บูมเมอแรง" เป็นอาวุธในการต่อสู้ นอกจากนี้ โชยังได้รับเลือกเป็นบอสพิเศษที่สามารถนำมาใช้ต่อสู้ได้ ในเกม "เดอะคิงออฟไฟท์เตอร์ส XI" อีกด้วย)
ศึกลำน้ำเลือด

ศึกลำน้ำเลือด  ซีรีส์จีนฟอร์มยักษ์จาก ทีวีบี ออกอากาศครั้งแรกเมื่อปี 2530 เพื่อฉลองครบรอบ 20 ปี ของทีวีบีนำแสดงโดยดาราชื่อดังอย่าง เหลียง เฉาเหว่ย หลิวชิงหวิน หวงเย่อหัว
เนื้อเรื่อง.
ในปลายยุคราชวงศ์สุย ฉิวหยั่นเค่อ (เหลียงเฉาเหว่ย) หรือ จางซันหลัง สาบานเป็นพี่น้องกับองค์ชายใหญ่ หยังหย่ง แห่งราชวงศ์สุย และได้พบรักกับองค์หญิงหลานหลิง (เฉินอวี้เหลียน) พระขนิษฐาขององค์ชายใหญ่ องค์ชายรองหยังกวง (อู๋ฉี่หัว) หลงใหลในตัวเหม่ยเหนียง (เฉินซิ่วจู) สาวงามจากราชวงศ์หนานเฉินผู้ยอมเสียสละตนเองมาอยู่กับสุยเหวินตี้ เจ้าแห่งราชวงศ์สุย หยังกวงก่อกบฏเพื่อชิงอำนาจและตัวเหม่ยเหนียงจากบิดา ฉิวหยั่นเค่อจึงต้องรวมพลังกับหยังหย่งเพื่อขัดขวางหยังกวง
เพื่อหาทางโค่นล้มหยังกวงจอมทรราชย์ ซึ่งกำลังเกลี้ยกล่อมเหล่าขุนนางให้มาจงรักภักดีต่อตน ขณะเดียวกันเหม่ยเหนียงก็ได้รับการช่วยเหลือจากนางคณิกาให้หลบหนีออกจากวัง ต่อมาเกิดความร้าวฉานขึ้นภายในสำนักหว่ากัง จนเป็นโอกาสให้หยังกวงยกกำลังมาบดขยี้
ต่อมาสำนักหว่ากังล่มสลาย เหตุเพราะความริษยาของหลี่มี่ (หวงเย่อหัว) จอมยุทธ์ชื่อดังที่แปรพักตร์ไปเข้ากับราชสำนัก ที่มีต่อฉิวหยั่นเค่อ ส่งผลให้ฉิวหยั่นเค่อต้องเดินทางจากไป อี๋เหวินฮั่วจี่ได้สังหารหยังกวง และตั้งตนเป็นใหญ่แทน แต่ถูกกองทัพของ หลี่ซื่อหมิน (หลิวชิงหวิน) ปราบจนราบคาบ หลี่มี่ยังคงตามราวีฉิวหยั่นเค่อ หลังจากนั้นฉิวหยั่นเค่อ หลีกทางให้หลี่ซ??ط่อหมิน โดยนำหลานหลิงและพลพรรคมุ่งสู่ตะวันออกนอกด่าน จนสุดท้ายเขาก็ได้กลายเป็นราชาในดินแดนหนึ่ง และหลี่ซื่อหมินก็ได้กลายเป็นฮ่องเต้ผู้ยิ่งใหญ่ในนาม ถังไท่จง
เบื้องหลังการสร้าง.
บทภาพยนตร์ของซีรีส์เรื่องนี้ดัดแปลงจากประวัติศาสตร์ ถือเป็นช่วงแก่งแย่งชิงแผ่นดิน และการสิ้นสุดของราชวงศ์สุย หาอ่านเรื่องราวในยุคสมัยนี้ได้จาก นิยายอิงประวิติศาสตร์ ยุทธการล่าบัลลังก์ จากบทประพันธ์ของ "จิ่วถู" และแปลเป็นไทย โดย น.นพรัตน์ ซึ่งกล่าวถึงช่วงปลายราชวงศ์สุย แผ่นดินเกิดกลียุค เกิดการรบราฆ่าฟันทุกหย่อมหญ้า และไปอ่านอีกเรื่อง จากบทประพันธ์เรื่อง มังกรคู่สู้สิบทิศ (大唐雙龍傳) ของหวงอี้ และแปลเป็นไทย โดย น.นพรัตน์ เช่นกัน ซึ่งว่ากันถึงการสิ้นสุดของราชวงศ์สุย และสถาปนาราชวงศ์ถัง ซึ่งรุ่งเรืองต่อมา จัดว่าเป็นซีรีส์ที่ใช้ทุนสร้างสูง เพลงประกอบ "雄霸天下" ร้องโดย เหลียง เฉาเหว่ย และ หลี่ ฟัง มีความยาวทั้งสิ้น 58 ตอน และเคยนำเข้ามาฉายในประเทศไทยทางช่อง 3 ในปี พ.ศ. 2531 ประสบความสำเร็จอย่างมาก จนต้องมีการสร้างต่อเป็นภาค 2 และภาคที่ 3 และในปี 2558 ทางช่อง 3 แฟมิลี ได้นำซีรีส์อมตะเรื่องนี้กลับมาฉายอีกครั้ง
ซึ่งคำว่า "ศึกลำน้ำเลือด" (大運河) ก็หมายถึง คลองต้ายวิ่นเหอ ซึ่งเป็นคลองขนาดใหญ่ ซึ่งเริ่มขุดกันในสมัยสุยหยางตี้หรือ องค์ชายรองหยังกว่างในเรื่อง ใช้เวลาขุดกว่า 30 ปี ใช้แรงงานมนุษย์กว่า 6 ล้านคน นับเป็นคลองที่ยาวที่สุดในโลกในขณะนั้น
เรตติ้ง.
ทีวีบีได้มีการเปิดเผยว่า ช่วงละครฉายใหม่ ๆ เรตติ้งสูงมาก พอมาถึงกลางเรื่อง จู่ ๆ ผู้ชมจำนวนมากเลิกดูไป จนเรตติ้งลดฮวบลงมา แต่พอมาทราบเหตุผลสำคัญของผู้ชมที่ทำให้ เลิกดูละครเรื่องนี้กลางคัน เพราะปัญหาของละครเรื่องนี้มาจากบทที่ยาวเกินไป และบางช่วงมีความน่าเบื่อเกิน
ได้รับความนิยมในสหรัฐอเมริกา.
ชนะการออกอากาศระดับเหรียญเงิน ในย่านชุมชนชาวจีนในนิวยอร์ก ประเทศสหรัฐอเมริกา
โทนี่ รากแก่น

โทนี่ รากแก่น หรือ ธีรชัย วิมลชัยฤกษ์ (เกิด 21 มกราคม พ.ศ. 2525) เป็นลูกชายคนสุดท้องของนักร้องหมอลำ บานเย็น รากแก่น มีพี่สาวอีก 2 คน คือ แอนนี่ รากแก่นและ แคนดี้ รากแก่น โทนี่มีเชื้อสายเวียดนาม-ฝรั่งเศส จากบิดา จบการศึกษาระดับปริญญาตรี ด้านการโฆษณา จาก R.M.I.T University (Royal Melbourne Institute of Technology) ประเทศออสเตรเลีย
ประวัติ.
โทนี่ อาศัยอยู่ที่เมลเบิร์น ประเทศออสเตรเลีย มาตั้งแต่อายุ 12 ปี เพราะพ่อแม่แยกทางกัน ด้วยความที่ โทนี่ ชอบวาดรูป จึงเลือกเรียนต่อมหาวิทยาลัย ด้านครีเอทีฟโฆษณา
หลังจบการศึกษา "โทนี่" ก็ตัดสินใจกลับมาเมืองไทย และเข้าไปฝึกงานเป็นอาร์ตไดเรคเตอร์ ที่บริษัท ลีโอเบอร์เน็ต (Leo Burnett) ประเทศไทย จนเมทินี กิ่งโพยม และสมพร ธิรินทร์ ได้เห็นโทนี่จากนิตยสารเล่มหนึ่งว่า เคยเป็นลูกมือช่างทำผมที่ออสเตรเลียและเป็นลูกชายของบานเย็น รากแก่น จึงได้ชักชวนมาทำงานที่ร้าน The Lounge Hair Salon ของพวกเขา 
โทนี่ ได้มีโอกาสถ่ายปกนิตยสาร OK Magazine พร้อมกับมีผลงานถ่ายแบบ เดินแบบ ถ่ายมิวสิกวิดีโอเพลงอื่น ๆ ตามมา ทั้ง "เพลงด้วยความรัก" ของ โบว์ AF5 "เพลงกลับไปเป็นเพื่อนกันไม่ได้อีกแล้ว" ของวง Forte และ "เพลงความรักบังตา" ของโรส ศิรินทิพย์ ก่อนจะได้มาเป็นพระเอกโฆษณาหลาย ๆ ชิ้น ในปี 2553 ได้แสดงภาพยนตร์เรื่องแรกคือเรื่อง บิ๊กบอย
ชีวิตส่วนตัว.
ในวันที่ 14 กุมภาพันธ์ พ.ศ. 2562 จริญญา ศิริมงคลสกุลเปิดตัวเป็นคู่รักกับโทนี่ และวันที่ 14 มิถุนายน พ.ศ. 2563 โทนี่ ได้ทำการเซอร์ไพรส์ขอจริญญา ศิริมงคลสกุล แต่งงานต่อหน้าครอบครัว วันที่ 11 ธันวาคม พ.ศ. 2563 จริญญา ศิริมงคลสกุลและโทนี่ ได้จัดงานพิธีมงคลสมรส
จุดยืนทางการเมือง.
โทนี่สนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
ฝนทิพย์ วัชรตระกูล

ฝนทิพย์ วัชรตระกูล ชื่อเล่น ปุ๊กลุก (เกิด 19 กรกฎาคม พ.ศ. 2533) ประกวดมิสไทยแลนด์ยูนิเวิร์สปี พ.ศ. 2553 ได้ตำแหน่งชนะเลิศได้เป็นตัวแทนสาวไทยไปประกวดมิสยูนิเวิร์ส 2010 ที่ลาสเวกัส สหรัฐอเมริกา ไม่ผ่านเข้ารอบ เป็นอดีตนักแสดงสังกัดสถานีโทรทัศน์สีกองทัพบกช่อง 7และพีพีทีวีปัจจุบันเป็นนักแสดงอิสระ
การศึกษา.
ชีวิตส่วนตัว.
กำลังคบหาดูใจกับ ภัทรเดช สงวนความดี หลัง คบหาดูใจกันมานาน 7 ปี
รัฐบาเยีย

บาเยีย  เป็น 1 ใน 26 รัฐของประเทศบราซิล ตั้งอยู่ทางตะวันออกเฉียงเหนือของประเทศ ทางชายฝั่งมหาสมุทรแอตแลนติก เป็นรัฐที่มีประชากรมากที่สุดอันดับ 4 รองจากรัฐเซาเปาลู รัฐมีนัชเจไรช์ และรัฐรีโอเดจาเนโร และเป็นรัฐที่มีพื้นที่ใหญ่ที่สุดเป็นอันดับ 5 ถือเป็น 1 ในรัฐที่มีความสำคัญด้านประวัติศาสตร์และวัฒนธรรมของบราซิล เมืองหลวงของรัฐคือเมืองซัลวาดอร์ หรือ São Salvador da Bahia de Todos os Santos
คำว่า "bahia" สะกดตามอักขรวิธีภาษาโปรตุเกสโบราณ ตรงกับตัวสะกด "baía" ในอักขรวิธีปัจจุบัน ซึ่งแปลว่า "อ่าว" และมาจาก Baia de Todos Santos ซึ่งแปลว่า "อ่าวแห่งนักบุญทุกองค์" เป็นที่แรกที่นักล่องเรือชาวยุโรปเห็นครั้งแรกในปี ค.ศ. 1501
แคว้นอังกัช

แคว้นอังกัช  เป็นแคว้นทางตอนเหนือของประเทศเปรู ติดต่อกับแคว้นลาลีเบร์ตัด ทางทิศเหนือ, ติดกับแคว้นอัวนูโกและแคว้นปัสโก ทางทิศตะวันออก, ติดกับแคว้นลิมา ทางทิศใต้ และติดกับมหาสมุทรแปซิฟิกทางตะวันตก มีเมืองหลวงของรัฐคือเมือง อัวรัซ มีเมืองที่ใหญ่ที่สุดและเมืองท่าคือเมืองชิมโบเต ชื่อของแคว้นมาจากคำในภาษาเกชัว คำว่า "anqash" แปลว่า สีน้ำเงิน
รัฐปวยบลา

รัฐปวยบลา  เป็นรัฐของประเทศเม็กซิโก ทางทิศใต้ตอนกลางของประเทศ ติดกับเม็กซิโกซิตีทางตะวันออก รัฐยังติดกับรัฐเบรากรุซทางตะวันออก ติดกับรัฐอิดัลโก รัฐเมฮิโก รัฐตลัซกาลา และรัฐโมเรโลสทางตะวันตก และติดกับรัฐเกร์เรโรและรัฐวาฮากาทางทิศใต้ เมืองที่ใหญ่ที่สุดคือเมืองปวยบลา และเมืองเตวากัน (Tehuacan) เมืองหลวงของรัฐคือเมืองปวยบลา
รัฐโซโนรา

รัฐโซโนรา  เป็นรัฐทางตะวันตกเฉียงเหนือของประเทศเม็กซิโก มีพื้นที่ 182,052 ตร.กม. มีพื้นที่ราวประเทศซีเรีย อยู่ติดกับรัฐบาฮากาลิฟอร์เนียและทะเลกอร์เตซทางตะวันตก ติดกับรัฐชิวาวาทางตะวันออก ติดกับรัฐซินาโลอาทางทิศใต้ และติดกับ รัฐแอริโซนาและรัฐนิวเม็กซิโกของสหรัฐทางทิศเหนือ
เมืองหลวงของรัฐคือเมืองเอร์โมซิโย ส่วนเมืองสำคัญอื่นได้แก่ซิวดัดโอเบรกอน (Ciudad Obregón) และโนกาเลส (Nogales)
รัฐบัวร์เกินลันท์

บัวร์เกินลันท์ (, หรือ) เป็นรัฐทางตะวันออกสุดและเป็นรัฐที่มีประชากรน้อยที่สุดของประเทศออสเตรีย ประกอบด้วย 2 Statutarstädte (นคร) และ 7 เขต ซึ่งมีเทศบาล 171 เทศบาล มีเมืองไอเซนชตัดท์ (Eisenstadt) เป็นเมืองหลวงของรัฐ
หวาย

หวาย เป็นพืชที่อยู่ในเผ่าหวาย (Calameae) พบทั่วไปในเขตร้อนของทวีปแอฟริกา เอเชียตะวันออกเฉียงใต้ และออสตราเลเชีย ทั่วโลกมีหวายเกือบ 600 ชนิด เฉพาะในประเทศไทย มีหวายเกือบ 60 ชนิด เช่น หวายโคก หวายดง หวายน้ำผึ้ง เป็นต้น
ลักษณะโดยทั่วไปของหวายเป็นพันธุ์ไม้เลื้อยหรือไม้รอเลื้อยตระกูลปาล์ม ลำเถาชอบพันเกาะต้นไม้ใหญ่ มีกาบหุ้มต้น มีปล้อง และมีหนามแหลม มีความเหนียว ใบเป็นรูปขนนกเล็กๆ ใบย่อยนั้นเรียวยาว มีสีเขียวสด ก้านใบหนึ่งๆ มีใบย่อยราว 60 - 80 คู่ ออกดอกเป็นช่อ สีขาวปนเหลือง ผลค่อนข้างกลม เปลือกเป็นเกล็ด ลูกอ่อนเปลือกสีเขียว เนื้อสีขาว ผลแก่เปลือกสีเหลือง เปลือกล่อน เนื้อแข็ง รสเปรี้ยวอมฝาด
การใช้ประโยชน์.
หวายเป็นพืชเศรษฐกิจที่สำคัญชนิดหนึ่งของประเทศในเขตร้อน โดยเฉพาะประเทศไทย ในจังหวัดสกลนครและขอนแก่น มีการปลูกหวายเชิงการค้า นิยมนำส่วนลำต้นที่สูงและมีความยืดหยุ่นมากเป็นพิเศษมาสานเป็นตะกร้อ เครื่องเรือน ลูกหวายอ่อนใช้กินเป็นผักจิ้มน้ำพริก แกะเปลือกออกแล้วนำไปทำส้มตำ หน่อหวายใช้ทำอาหาร เช่น แกงอ่อม ซุบหน่อหวาย ยำ ข้าวเกรียบและหวายทอดกรอบ หวายบางชนิดในผลมีเรซินสีแดงเรียกเลือดมังกร ซึ่งใช้เป็นยาในสมัยโบราณและใช้ย้อมสีไวโอลิน ในรัฐอัสสัม ประเทศอินเดีย ใช้หน่อหวายเป็นอาหารเช่นกัน
ติรานา

ติรานา  เป็นเมืองหลวงและเมืองใหญ่สุดทั้งในแง่ของประชากรและพื้นที่ของประเทศแอลเบเนีย นครตั้งอยู่ทางตอนกลางประเทศโดยมีภูเขาดัยต์ตั้งอยู่ทางทิศตะวันออกและมีหุบเขาซึ่งตั้งอยู่ใกล้กับทะเลเอเดรียติกทางทิศตะวันตกเฉียงเหนือ เนื่องจากนครตั้งอยู่บนที่ราบติรานาและอยู่ใกล้กับทะเลเมดิเตอร์เรเนียน นครจึงได้รับอิทธิพลของภูมิอากาศแบบเมดิเตอร์เรเนียน ติรานาถือเป็นหนึ่งในนครที่มีฝนตกและมีแสงแดดมากที่สุดของทวีปยุโรป โดยมีชั่วโมงที่พบแสงแดดปีละ 2,544 ชั่วโมง
ติรานาถูกจัดตั้งเป็นนครใน ค.ศ. 1614 แต่พื้นที่ของนครในปัจจุบัน มีเผ่าอิลลีเรียเข้ามาตั้งถิ่นฐานตั้งแต่ยุคเหล็ก ต่อมาได้ถูกชาวโรมันยึดครองและกลายเป็นส่วนหนึ่งของจักรวรรดิโรมันภายหลังจากสงครามอิลลีเรีย แหล่งมรดกสำคัญในยุคนั้นที่ยังปรากฏในปัจจุบันคือบ้านโมเสกแห่งติรานา ต่อมาในคริสต์ศตวรรษที่ 5–6 โบสถ์พาลีโอคริสเตียนได้ถูกสร้างขึ้นบริเวณแหล่งมรดกนั้น
หลังจากที่จักรวรรดิโรมันถูกแบ่งออกเป็นตะวันออกและตะวันตกในคริสต์ศตวรรษที่ 4 จักรวรรดิไบแซนไทน์ได้เข้ามาครอบครองพื้นที่นี้และสร้างปราสาทเปเตรเลในรัชสมัยจักรพรรดิยุสตินิอานุสที่ 1 นครถูกปล่อยปะละเลยอย่างไร้ความสำคัญเป็นระยะเวลานาน จนกระทั่งในคริสต์ศตวรรษที่ 20 รัฐสภาลุชเยได้ประกาศให้ติรานาเป็นเมืองหลวงของประเทศหลังจากที่แอลเบเนียประกาศอิสรภาพใน ค.ศ. 1912
ปัจจุบัน ติรานาเป็นศูนย์กลางด้านเศรษฐกิจ การเงิน การเมือง และการค้าที่สำคัญของประเทศ เนื่องจากนครตั้งอยู่ในภาคกลาง และมีการขนส่งรูปแบบต่าง ๆ ที่ทันสมัย ทั้งทางอากาศ ทางน้ำ ทางราง และทางถนน นครเป็นที่ตั้งของรัฐบาลแอลเบเนีย ซึ่งเป็นที่ทำการของประธานาธิบดี นายกรัฐมนตรี และรัฐสภาแอลเบเนีย นครได้รับรางวัลเมืองหลวงเยาวชนยุโรปประจำปี 2022
ลุยส์วิลล์

ลุยส์วิลล์  เป็นเมืองที่ใหญ่ที่สุดของรัฐเคนทักกี และเป็นเคาน์ตีซีตของเจฟเฟอร์สันเคาน์ตี เป็นเมืองท่าขนส่งทางเรือภายในที่สำคัญในศตวรรษที่ 19 ปัจจุบัน เมืองลุยวิลล์ มีสถานที่ที่มีชื่อเสียงอย่าง เคนทักกีเดอร์บี ลุยวิลล์ตั้งอยู่ริมแม่น้ำโอไฮโอ ทางเหนือ-กลางของรัฐเคนทักกี 
การตั้งถิ่นฐาน ได้ก่อตั้งเป็นเมืองลุยวิลล์เมื่อปี 1778 โดยจอร์จ โรเจอส์ คลาร์ก และตั้งชื่อตาม พระเจ้าหลุยส์ที่ 16 แห่งฝรั่งเศส
ชนบท

ชนบท หมายถึง พื้นที่ทางภูมิศาสตร์ที่ตั้งอยู่นอกเมืองและนคร เป็นเขตแดนที่พ้นจากเมืองหลวงออกไป มีประชากรที่เลี้ยงชีพด้วยการเกษตรกรรมเป็นสำคัญ มีระเบียบสังคมที่สอดคล้องกับลักษณะชุมชนแบบหมู่บ้าน ตั้งบ้านเรือนเป็นกลุ่มก้อน หรือกระจัดกระจายตามลักษณะภูมิประเทศหรือตามประเพณีนิยม มีความหนาแน่นของประชากรน้อยกว่าในเมือง
ในปัจจุบันสังคมชนบทในประเทศไทยมีจำนวนที่ลดลง เนื่องจากการแพร่กระจายของความเป็นสังคมเมืองนั้น ได้แพร่กระจายเข้าสู่สังคมชนบท ทำให้วิถีชีวิตของชนบทจำเป็นต้องมีการปรับตัวเป็นสังคมเมืองมากขึ้น เราจึงค่อนข้างจะเห็นพื้นที่ ที่เป็นสังคมชนบทในปัจจุบันได้น้อยมาก เนื่องจากความเจริญในด้านสาธารณูปโภคและวิถีชีวิตต่าง ๆ ได้มีการเปลี่ยนแปลงวิถีชีวิตของสังคมชนบท
โอ-โซน

โอ-โซน  เป็นกลุ่มทริโอแนวป็อปจากมอลโดวา มีเพลงที่โด่งดังไปทั่วโลกอย่างเพลง "Dragostea din tei" มีสมาชิกคือ Dan Bălan, Radu Sîrbu, และ Arsenie "Arsenium" Todiraş
ซิงเกิล "Dragostea din tei" ติดชาร์ตอันดับ 1 บนหลายชาร์ตในยุโรป ในปี 2003 และ 2004 ยังติดอันดับ 2 ในสหราชอาณาจักร และอีกซิงเกิลที่ชื่อ "Despre tine" จากอัลบั้มเดียวกันก็ประสบความสำเร็จเช่นกันในยุโรป
มาริยา เชรีฟอวิช

มาริยา เชรีฟอวิช  เกิดเมื่อวันที่ 14 พฤศจิกายน ค.ศ. 1984 เป็นนักร้องชาวเซอร์เบีย เกิดที่เมืองครากูเยวัตส์ เซอร์เบีย เป็นบุตรีของนักร้องที่มีชื่อเสียง เวริตซา เชรีฟอวิช (Verica Šerifović) เธอเป็นผู้ชนะการประกวดเพลงยูโรวิชัน ปี 2007 ด้วยเพลง "Molitva"
รายชื่อตลาดหลักทรัพย์ทั่วโลก

รายชื่อตลาดหลักทรัพย์ เป็นรายชื่อของตลาดหลักทรัพย์ทั่วโลก โดยตลาดหลักทรัพย์เป็นสถานที่ที่มีการซื้อขายหุ้น นอกจากนี้ยังมีตลาดอนุพันธ์และตลาดสินค้าเกษตรล่วงหน้าอีกด้วย
ตลาดหลักทรัพย์หลัก.
ตลาดหลักทรัพย์ที่มีขนาดใหญ่ที่สุดในโลก 20 อันดับแรก เรียงตามมูลค่าตามราคาตลาด ของการจำหน่ายหุ้นของบริษัทภายในประเทศ ณ วันที่ 31 มกราคม ค.ศ. 2015 (โดย รายงานรายเดือนโดยสหพันธ์ตลาดหลักทรัพย์นานาชาติ)
ฮาร์ดร็อกฮัลเลลูยา

"ฮาร์ดร็อกฮัลเลลูยา"  เป็นเพลงของวงเฮฟวีเมทัลฟินแลนด์ ที่ชื่อ ลอร์ดิ เป็นเพลงที่ชนะในการประกวดเพลงยูโรวิชัน‎ 2006 ด้วยคะแนน 292 คะแนน ถือเป็นการแข่งขันครั้งที่แรกที่ฟินแลนด์ติด 1 ใน 5 และ และได้รับการลงคะแนนมากที่สุดของฟินแลนด์ในรอบ 40 ปีที่ได้ส่งเข้าแข่งขัน ยังสร้างสถิติได้รับคะแนนมากทีุ่สุด แต่ต่อมาถูกทำลายไปโดยเพลง "Fairytale" ของอเล็กซานเดอร์ รืยบัค จากนอร์เวย์ด้วยคะแนน 387 คะแนน ซิงเกิล "Hard Rock Hallelujah" ออกขายเป็นซิงเกิลในปี 2006 ขึ้นอันดับ 1 ในฟินแลนด์ และยังติดอันดับสูงสุดบนยูเคท็อป 40 ที่อันดับ 25
เทศบาลเมืองลพบุรี

เทศบาลเมืองลพบุรี เป็นเทศบาลเมืองแห่งหนึ่งในอำเภอเมืองลพบุรี จังหวัดลพบุรี เป็นองค์กรปกครองส่วนท้องถิ่นที่ตั้งศาลากลางจังหวัดลพบุรี มีพื้นที่ 6.85 ตารางกิโลเมตร ครอบคลุมพื้นที่ตำบลท่าหินทั้งตำบล และบางส่วนของตำบลทะเลชุบศร มีประชากรในปี พ.ศ. 2562 จำนวน 22,299 คน
เทศบาลเมืองลพบุรีมีโบราณสถานอยู่มาก เป็นศูนย์กลางของธุรกิจขนาดย่อม และเป็นศูนย์กลางด้านการศึกษา รายล้อมด้วยเขตทหาร ทว่าการพัฒนาเมืองขาดการวางแผนที่ดีด้านโครงสร้างและปัจจัยพื้นฐาน ทำให้การเติบโตของเมืองขาดแนวทางที่เหมาะสม ทั้ง ๆ มีศักยภาพสูงในการพัฒนาด้านการท่องเที่ยวในระดับภาค
ที่ตั้งและอาณาเขต.
เทศบาลเมืองลพบุรีตั้งอยู่ในอำเภอเมืองลพบุรี จังหวัดลพบุรี ทางฝั่งซ้ายของแม่น้ำลพบุรี มีพื้นที่ในความรับผิดชอบประกอบด้วยพื้นที่ตำบลท่าหินและบางส่วนของตำบลทะเลชุบศร มีพื้นที่ 6.85 ตารางกิโลเมตร หรือ 4,281 ไร่ มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
ประวัติ.
เดิมเทศบาลเมืองลพบุรีมีฐานะเป็นสุขาภิบาลเมืองลพบุรี ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทรมีพระราชกฤษฎีกายกฐานะเป็นเทศบาลเมืองลพบุรี เมื่อวันที่ 10 ธันวาคม พ.ศ. 2478 มีพื้นที่ 0.90 ตารางกิโลเมตร หรือ 504 ไร่ เฉพาะตำบลท่าหินและแถบด้านใต้ของวัดมณีชลขัณฑ์ ต่อมามีพระราชกฤษฎีกาเปลี่ยนแปลงเขตเทศบาลเมืองลพบุรี ขยายพื้นที่ครอบคลุมเขตตำบลทะเลชุบศร ตำบลท่าแค ตำบลโคกกะเทียม ตำบลเขาพระงาม ตำบลเขาสามยอด ตำบลท่าศาลา และตำบลป่าตาล เมื่อวันที่ 20 มิถุนายน พ.ศ. 2487 ถือเป็นพื้นที่กว้างใหญ่ เต็มไปด้วยทุ่งนา ป่า และเขา
ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตรมีพระราชกฤษฎีกาเปลี่ยนแปลงเขตเทศบาลเมืองลพบุรีอีกครั้งเมื่อวันที่ 1 มิถุนายน พ.ศ. 2497 โดยลดขนาดพื้นที่ของเขตเทศบาล คงเหลือเพียงตำบลท่าหินและบางส่วนของตำบลทะเลชุบศร (ตั้งแต่ทิศตะวันออกของทางรถไฟสายเหนือจนถึงวงเวียนเทพสตรี อันเป็นที่ตั้งของศาลากลางจังหวัดลพบุรี) โดยให้เหตุผลว่าเดิมมีพื้นที่ครอบคลุมหลายตำบล ไม่สามารถปกครองดูแล ทะนุบำรุงได้ทั่วถึงจึงปรับปรุงเขตเทศบาลเสียใหม่ ทำให้เทศบาลเมืองลพบุรีในปัจจุบันมีพื้นที่ 6.85 ตารางกิโลเมตร
ชุมชน.
ชุมชนในเขตเทศบาลเมืองลพบุรีมีทั้งหมด 20 ชุมชน ดังต่อไปนี้
โครงสร้างพื้นฐาน.
การศึกษา.
<templatestyles src="Col-begin/styles.css"/>
สาธารณสุข.
เทศบาลเมืองลพบุรีมีสถานบริการด้านสาธารณสุข 3 แห่ง
ศาสนสถาน.
<templatestyles src="Col-begin/styles.css"/>
การขนส่ง.
ทางถนน.
ถนนสายสำคัญในตัวเมืองลพบุรีมีดังนี้
ทางราง.
การคมนาคมทางรถไฟ ปัจจุบันมีรถไฟสายกรุงเทพ–เชียงใหม่ โดยผ่านจังหวัดปทุมธานี จังหวัดพระนครศรีอยุธยา จังหวัดสระบุรี จนถึงจังหวัดลพบุรี เปิดการเดินรถ โดยมีสถานีรถไฟหลักคือสถานีรถไฟลพบุรี
ในอดีตลพบุรีเคยเปิดให้บริการรถรางสายท่าโพธิ์–เอราวัณ แล้วยุติการเดินรถเมื่อวันที่ 1 ธันวาคม พ.ศ. 2505
เทศบาลเมืองนครนายก

เทศบาลเมืองนครนายก เป็นเทศบาลเมืองแห่งหนึ่งในอำเภอเมืองนครนายก จังหวัดนครนายก เป็นองค์กรปกครองส่วนท้องถิ่นที่ตั้งศาลากลางของจังหวัดนครนายก ในปี พ.ศ. 2560 มีประชากรประมาณ 16,000 คน
ประวัติ.
เทศบาลเมืองนครนายกเดิมก่อตั้งมาในรูปสุขาภิบาล โดยมีพระราชโองการประกาศให้ใช้พระราชบัญญัติสุขาภิบาลในตัวเมืองนครนายกและได้กำหนดเขตไว้ตามประกาศพระราชโองการเมื่อ พ.ศ. 2456 มีผู้ว่าราชการจังหวัดนครนายกเป็นประธานกรรมการสุขาภิบาลโดยตำแหน่ง ประกอบด้วยคณะกรรมการจังหวัด เป็นกรรมการสุขาภิบาลบริหารงาน ต่อมาได้มีพระราชกฤษฎีกาให้เปลี่ยนแปลงสุขาภิบาลเป็นเทศบาลเมืองนครนายก เมื่อวันที่ 10 ธันวาคม พ.ศ. 2478 และได้บริหารงานในรูปแบบเทศบาล มีคณะเทศมนตรีเป็นผู้บริหารงาน ประกอบด้วยนายกเทศมนตรี 1 คน และเทศมนตรี 2 คน ตั้งแต่วันที่ 11 เมษายน พ.ศ. 2478 
เทศบาลเมืองนครนายกมีการขยายเขต 2 ครั้งครั้งแรกตามพระราชกฤษฎีกาเปลี่ยนแปลงเขตเทศบาลเมืองนครนายก พ.ศ. 2478 มีพื้นที่ 3.37 ตารางกิโลเมตร ครั้งที่ 2 พ.ศ. 2528 ประกาศในพระราชกิจจานุเบกษา ฉบับพิเศษ เล่มที่ 102 ตอนที่ 130 เมื่อวันที่ 20 กันยายน พ.ศ. 2528 ขยายเขตจากเดิมเพิ่มขึ้นเป็นพื้นที่ 15.87 ตารางกิโลเมตร ในสมัยที่นายอภิชาติ เทพวุฒิสถาพร เป็นนายกเทศมนตรี
ชุมชน.
ชุมชนในเขตเทศบาลเมืองนครนายกมีทั้งหมด 8 ชุมชน ดังต่อไปนี้
โครงสร้างพื้นฐาน.
การศึกษา.
โรงเรียนในสังกัดเทศบาลเมืองนครนายก มีทั้งหมด 3 แห่งดังนี้
สาธารณสุข.
เทศบาลเมืองนครนายกมีสถานบริการด้านสาธารณสุข 1 แห่ง นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ